เติมด่วน! PTT-BCP ขึ้นราคาน้ำมันทุกชนิด มีผลพรุ่งนี้
เติมด่วน! PTT-BCP ขึ้นเบนซิน-แก๊สโซฮอล์-ดีเซลลิตรละ 40 สต. E85 ขึ้น 20 สต.มีผลพรุ่งนี้ (29 ก.ย.60)
28 ก.ย. 2560

บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ประกาศปรับขึ้นราคาขายปลีกน้ำมันกลุ่มเบนซิน รวมถึงแก๊สโซฮอล์ และน้ำมันดีเซล ในอัตรา 40 สตางค์/ลิตร ยกเว้น E85 ปรับขึ้น 20 สตางค์/ลิตร มีผลตั้งแต่วันพรุ่งนี้ (29 ก.ย.) เวลา 05.00 น.
ทั้งนี้ จะส่งผลให้ราคาน้ำมันในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 34.96 บาท, แก๊สโซฮอล์ 95 ลิตรละ 27.85 บาท, แก๊สโซฮอล์ 91 ลิตรละ 27.58 บาท, E20 ลิตรละ 25.34 บาท, E85 ลิตรละ 20.44 บาท ส่วนดีเซล ลิตรละ 26.19 บาท (ราคานี้ยังไม่รวมภาษีท้องที่ของแต่ละจังหวัด)